54. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. ΔΥΓ/οικ. 52680 της 29 Σεπτ. /6 Οκτ. 1993 (ΦΕΚ Β΄ 802) Διαδικασία και τρόπος διορισμού ειδικευμένων γιατρών για εξειδίκευση στις Πολυδύναμες Μ.Ε.Θ. και Μ.Ε.Ν. Τροποποιήθηκε με τις ΔΥ13α/οικ 2383/1-16 Φεβρ. 1994 (ΦΕΚ Β΄ 99) και ΔΥ13α/οικ 11059/ 20-27 Μαΐου 1994 (ΦΕΚ Β΄ 396) αποφάσεις Υπ. Υγ. Προν. Κοιν. Ασφαλ. Επίσης τροποποιήθηκε και συμπληρώθηκε από την με αριθ. ΔΥ13α/οικ. 36904/11-25 Νοεμ. 1997 (ΦΕΚ Β΄ 1038) απόφαση Υπ. Υγείας και Πρόνοιας. . ΑΠΟΦΑΣΗ ΥΠΟΥΡΓΟΥ  ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Υ7/4248 της 5/30 Αυγ. 1993 (ΦΕΚ Β΄ 649) Τροποποίηση της Α4/6457/93 Υπουργικής Απόφασης «Χορήγηση της ειδικότητας Ιατρικής της Εργασίας». Έχοντας υπόψη: 1.Το άρθρ. 134 του Νόμ. 2071/92. 2.Την με αριθ. Α4/6457/93 απόφαση του Υπουργείου μας (ΦΕΚ Β΄ /20/22.1.93). 3.Την αριθ. 37 της 101ης Ολομέλειας /15.7.93/ 21.7.93 απόφαση του Κεντρικού Συμβουλίου Υγείας. 4.Την με αριθ. Υ. 1938/9.12.92 κοινή απόφαση του Πρωθυπουργού και του Υπουργού υγείας, Πρόνοιας και Κοιν. Ασφαλίσεων, για ανάθεση αρμοδιοτήτων στους Υφυπουργούς Υγείας, Πρόνοιας και Κοιν. Ασφαλίσεων, αποφασίζουμε: 1.Συμπληρώνουμε την παρ. 1 της αριθ. Α4/6457/ 93 Υπουργικής Απόφασης και ορίζουμε τα εξής: Στους γιατρούς που έχουν πιστοποιητικό επιτυχούς παρακολούθησης του σεμιναρίου Υγιεινής και ασφάλειας των εργαζομένων διάρκειας 6 μηνών, που οργάνωσε το Υπουργείο Εργασίας σε συνεργασία με το Πανεπιστήμιο Θεσ/νίκης, βάσει των διατάξεων των άρθρ. 4 και 13 του Νόμ. 1568/85 και της αριθ. 80525/8.11.88 κοινής απόφασης του Υπουργού Υγείας, Πρόνοιας και Κοιν. Ασφαλίσεων και του Υπουργού Εργασίας, αναγνωρίζεται, συνυπολογίζεται ως χρόνος άσκησης στην Ιατρική της Εργασίας, οπότε υποχρεώνονται στην παρακολούθηση άλλων 6 μηνών. 2.Από τις διατάξεις αυτής της απόφασης δεν προκαλείται δαπάνη σε βάρος του Κρατικού προϋπολογισμού.

[Source: greek_legal_code_raptarchis | Tokens: 1770]